Դոք Ռիվերս

Գլեն Անտոն (Դոք) Ռիվերս (, ), ամերիկացի նախկին բասկետբոլիստ, բասկետբոլային մարզիչ։ Ներկա պահին հանդիսանում է Բասկետբոլի ազգային ասոցիացիայի (NBA) «Լոս Անջելես Կլիպերս» ակումբի գլխավոր մարզիչը և բասկետբոլային գործառնությունների նախագահը։

Դպրոցական կարիերան անցկացրել է Մեյվուդի (Իլինոյս նահանգ) «Պրովիզո սթրիթ» ավագ դպրոցում, որից հետո ընդունել է Մառքեթի համալսարանի կրթաթոշակային ծրագիրը։ Համալսարանի բասկետբոլային հավաքականում Ռիվերսն անցկացրել է 3 ուսումնական տարի, որից հետո ընտրվել է NBA-ի 1983 թվականի դրաֆթի 2-րդ ռաունդի 31-րդ ընտրությամբ՝ «Ատլանտա Հոքսի» կողմից։ Մասնագիտական կարիերայի ընթացքում Ռիվերսն հանդես է եկել «Ատլանտա Հոքս» (1983-1991), «Լոս Անջելես Կլիպերս» (1991–1992), «Նյու Յորք Նիքս» (1992–1994) և «Սան Անտոնիո Սփըրս» (1994–1996) ակումբներում՝ որպես խաղարկող և հարձակվող պաշտպան։

Մարզչական կարիերայով Ռիվերսն սկսել է զբաղվել 1999 թվականին։ 2000 թվականին ճանաչվել է տարվա մարզիչ, իսկ 2008 թվականին «Բոստոն Սելտիքսի» կազմում դարձել է NBA չեմպիոն։

Ռիվերսի որդին՝ Օսթին Ռիվերսը ներկա պահին հանդես է գալիս «Լոս Անջելես Կլիպերս» ակումբում։

Ծանոթագրություններ

Արտաքին հղումներ 
 Էջը NBA.com կայքում
 Էջը Բասկետբոլ-ռեֆերենսում

Ամերիկացի բասկետբոլիստներ
Ամերիկացի բասկետբոլային մարզիչներ
Ատլանտա Հոքսի բասկետբոլիստներ
Լոս Անջելես Կլիպերսի բասկետբոլիստներ
Նյու Յորք Նիքսի բասկետբոլիստներ
Սան Անտոնիո Սփըրսի բասկետբոլիստներ